ΓΡΑΠΤΗ ΕΡΩΤΗΣΗ E-2772/00

υποβολή: Emilia Mller (PPE-DE) προς την Επιτροπή

(1 Σεπτεμβρίου 2000)

Θέμα: Ποσοστώσεις στα οικοσημεία για τη μεταφορά εμπορευμάτων μέσω της Αυστρίας

1. Με ποιο τρόπο σκοπεύει η Επιτροπή να αντιμετωπίσει την κατηγορία ότι ενδεχόμενη μείωση κατά 35 % των ποσοστώσεων στα οικοσημεία οι οποίες ισχύουν στην Ομοσπονδιακή Δημοκρατία της Γερμανίας μέχρι το 2003, είναι, δεδομένης τηςπέρβασης του ορίου των επιτρεπτών δρομολογίων κατά 6 % η οποία σημειώθηκε το 1999, απολύτως δυσανάλογη;

2. Είναι η Επιτροπή διατεθειμένη να λάβειπόψη της ότι ενδεχόμενη μείωση των ποσοστώσεων στα οικοσημεία κατά 35 % στην Ομοσπονδιακή Δημοκρατία της Γερμανίας, θα έχει ως αποτέλεσμα την εξάλειψη πολυάριθμων θέσεων εργασίας στους τομείς της παραγωγής και των μεταφορών και τι σκοπεύει να πράξει για να αντιμετωπίσει το ενδεχόμενο αυτό;

3. Είναι η Επιτροπή διατεθειμένη να λάβειπόψη της το γεγονός ότι, επί του παρόντος, η σιδηροδρομική γραμμή που χρησιμοποιείται για τη διέλευση μέσω της Αυστρίας δεν είναι, για διάφορους λόγους, σε θέση να αντεπεξέλθει στη λειτουργία που προορίζεται να επιτελέσει σύμφωνα με τη συνθήκη προσχώρησης, πολλώ μάλλον ναποκαταστήσει τις οδικές μεταφορές που δεν πραγματοποιούνται, ως αποτέλεσμα της μείωσης των ποσοστώσεων στα οικοσημεία;

4. Πώς αντιμετωπίζει η Επιτροπή την κατηγορία ότι κατά τη μείωση των ποσοστώσεων στα οικοσημεία δε λαμβάνεταιπόψη ο πρωταρχικός στόχος της ελεύθερης κυκλοφορίας των αγαθών και τωνπηρεσιών που αναφέρεται στη Συνθήκη ΕΟΚ και στη συνθήκη προσχώρησης της Αυστρίας;

5. Πώς εκτιμά η Επιτροπή την προοπτική των πολυάριθμων προσφυγών που αναμένεται να εκδικαστούν ενώπιον του Ευρωπαϊκού Δικαστηρίου, εξαιτίας του γεγονότος ότι ο διαφορετικός καταμερισμός της μείωσης στα κράτη μέλη δεν προβλέπεται στη συνθήκη προσχώρησης της Αυστρίας;

Απάντηση της κας de Palacio εξ ονόματος της Επιτροπής

(26 Σεπτεμβρίου 2000)

1.-2. Η Επιτροπή δεν συμμερίζεται τις εκτιμήσεις του Αξιοτίμου Μέλους σχετικά με το ύψος των προτεινομένων μειώσεων στο ποσοστό οικο-σημείων της Γερμανίας. Στην πρόταση της η Επιτροπή θα δεχόταν τη μείωση του ποσοστού της Γερμανίας που ανέρχεται σε 735,466 οικο-σημεία, κατανεμημένη σε 3,5 χρόνια, πράγμα που ισοδυναμεί με μείωση 5 %. Η μείωση του ποσοστού μπορεί να έχει κάποιες αρνητικές συνέπειες, η Επιτροπή όμως δεν δέχεται ότι μια τέτοια μείωση μπορεί να εξαφανίσει πολλές θέσεις εργασίας στους κλάδους παραγωγής και μεταφορών της Γερμανίας.

Η προτεινόμενη μείωση των εκχωρουμένων οικο-σημείων οφείλεται στο γεγονός ότι ο αριθμός των διαβάσεων διαμετακόμισης των φορτηγών μέσω της Αυστρίας κατά το 1999περβαίνει το προκαθορισμένο όριο των 100 000 δρομολογίων. Αφού η προτεινόμενη μείωση των οικο-σημείων ισοδυναμεί με 350 000 δρομολόγια περίπου, η Επιτροπή συμφωνεί με το Αξιότιμο Μέλος ότι η μείωση αυτή είναι δυσανάλογη. Ωστόσο, η Επιτροπή είναι δεσμευμένη από νομική άποψη να καταθέσει πρόταση με βάση τη μέθοδο που παρατίθεται στο πρωτόκολλο αριθ. 9 της Συνθήκης Προσχώρησης της Αυστρίας(1). Υπενθυμίζεται στο Αξιότιμο Μέλος ότι η μέθοδος αυτή είχε ομόφωνα συμφωνηθεί από τα κράτη μέλη κατά την κύρωση της Συνθήκης.

3. Ελπίζεται ότι ένα μέρος της μείωσης των οικο-σημείων θα αντισταθμιστεί με την αύξηση των σιδηροδρομικών εμπορευματικών μεταφορών μέσω Αυστρίας. Επιπλέον, τα κράτη μέλη θα μπορούν να έχουν από το 2001 τη δυνατότητα να πραγματοποιούν μέχρι 300 000 διαμετακομιστικά δρομολόγια με φορτηγά των 40 τόννων μέσω Ελβετίας, καθώς και απεριόριστα δρομολόγια με φορτηγά μέχρι 34 τόννων.

4. Ο λόγος για τον οποίο το σύστημα των οικο-σημείων καλύπτεται από πρωτόκολλο στη Συνθήκη Προσχώρησης είναι ακριβώς για να επιτραπούν παρεκκλίσεις από τους στόχους της ελεύθερης κυκλοφορίας αγαθών καιπηρεσιών μέσα σε μια ενιαία αγορά.

5. Η Συνθήκη Προσχώρησης δεν παραθέτει κανόνες σχετικά με τον τρόπο με τον οποίο η μείωσή των οικο-σημείων μπορεί να πραγματοποιηθεί από τα κράτη μέλη. Αυτό ωστόσο δεν σημαίνει ότι η μείωση αναλαμβάνεται εξίσου από όλα τα κράτη μέλη. Αντίθετα, η Επιτροπή καταθέτει νέα πρόταση η οποία κατανέμει τη μείωση κατά τρόπο αντικειμενικό σε εκείνα τα κράτη μέλη των οποίων οι μεταφορείς προκάλεσαν την κίνηση του μηχανισμού μείωσης των οικο-σημείων. Με αυτά τα δεδομένα η Επιτροπή δεν αισιοδοξεί ιδιαίτερα σχετικά με την επιτυχή έκβαση των δράσεων στο σημείο αυτό της πρότασης.

(1) ΕΕ C 241 της 29.8.1994, σελ. 361.